Lav et referat af nedenstående tekst:

Tekst:
Sådan lyder det fra formand for transportudvalget, Rasmus Prehn (S). Han kører selv jævnligt på strækningen, og problemerne på strækningen er ikke ukendte for ham. - Det er tit, der er trængsel, kødannelse og usikre situationer. Så det er slet ikke godt nok, og derfor skal vi handle på det her. I løbet af de seneste tre år, har der været 81 trafikuheld på strækningen . Sporet i nordgående retning er særligt belastet - især i morgentrafikken. Ifølge vejdirektoratet sker de mange uheld fordi, der i myldretiden simpelthen er flere biler på vejen, end den er bygget til. - Jo tættere vi er på vejens kapacitetsgrænse, jo oftere sker der uheld fordi, folk bremser op - og så forplanter det sig bagud, indtil trafikken står stille, har Niels Agerholm, der er afdelingsleder hos Vejdirektoratet i Aalborg, tidligere sagt til TV2 Nord. - Det er når folk bremser op, vi får de mange uheld med bagendekollisioner, hvor bilerne kører op bag i hinanden. Heldigvis er langt de fleste uheld kun med materielle skader. Ifølge Vejdirektoratet er der ikke nogen hurtig løsning på problemerne. Selv hvis man bygger rundkørsler om, rykker det ikke nok, fordi der slet og ret er for mange biler, der vil ned på vejen samtidigt. Hvis man skulle løse problemet, så skulle der være tre motorvejsspor i hver retning. Men det er en dyr løsning. Derfor vil Rasmus Prehn nu gå til Trafikministeriet for at finde ud af, hvordan man kan løser problemerne her og nu. - Det er en rigtig dyr omgang med flere spor. Men det vi må gøre nu, det er at høre Transportministeriet, hvad den bedste måde at håndtere den her situation på er. Fordi noget må gøres, lyder det fra den nordjysk valgte transportordfører. Kun Vendsysselssammenfletningen nord for Limfjordstunnellen, hvor Hirtshalsmotorvejen smelter sammen med Frederikshavnmotorvejen giver flere problemer med kødannelser end strækningen ved Svenstrup.

Referat:
Når der er et uheld hver 14. dag ved motorvejsstrækningen ved Svenstrup og fem kilometer nordpå mod Aalborg, er det slet ikke godt nok.